แต่ก่อนเวลาผู้ใหญ่มาหาหรืออยากสังสรรค์อาหารไทยกับเพื่อนฝูงก็ไปร้านนี้แหละ เรียกได้ว่าเป็นร้านต้อนรับแขกสำหรับเราเลย เพราะอร่อยมากๆ ใครไปใครมาก็อยากพาไปชิม

ที่เด็ดสุดของร้านนี้ ก็พวกเมนูปลาทั้งหลาย ???????????????????? ปลากะพงนึ่งมะนาว ปลาช่อนแดดเดียว ปลาช่อนลุยสวน ปลาทับทิมกรอบราดเฮลบูบอยส์ เอ้ย! ไม่ใช่ละ ปลาทับทิมราดพริก ปลาทับทิมทอดกระเทียม มาแบบปลาไซส์เป้งเต็มจาน ทำมาร้อนๆ แบบเอาส้อมแหวกดู ยังเห็นควันกรุ่นๆ ลอยออกมาเลยอ่ะ พอเอาเข้าปากมันก็ไปอุ่นตุ่ยๆ ในปาก เฮ้ยย อร่อยอ่ะ ละมันเข้ากันกับพวกน้ำราดที่ทำมาด้วยนะ // เราแอบชอบตระกูลลุยสวนเป็นพิเศษ เพราะมายกสวนจริงๆ ทั้งสมุนไพรสะระแหน่มะม่วงเปรี้ยวพริกสด คู่กับปลาทอดเข้ากันดี

ไก่ผัดเม็ดมะม่วงหิมพานต์ ???? ของร้านนี้จะเอาไปชุบแป้งทอดก่อน แป้งข้างนอกอ่ะกรอบไก่ข้างในอ่ะนุ๊มนุ่ม ละเอาไปคลุกกับกับซอสหวานๆ ถั่วหิมพานต์เม็ดหญ่ายๆ เรากะเพื่อนติดใจเลย ❤️ ไปทีไรสั่งเมนูนี้ทุกที ลองร้านอื่นก็ยังไม่เจอที่อร่อยกว่าร้านนี้นะ อ้อ มีกุ้งผัดเม็ดมะม่วงด้วย อารมณ์เดียวกัน

พวกของต้มก็แซบอยู่นะ อย่างต้มยำรวมมิตรน้ำใสน้ำข้น (ต้มยำน้ำข้นถ้าทิ้งไว้จนหายร้อนแล้ว เราว่ารสชาติจะเป๋ๆ ทั้งเค็มทั้งหวานออกเลี่ยนไปหน่อย แต่ก็รู้สึกอย่างนี้กับเมนูนี้เกือบทุกร้านนะ) ต้มยำร้านนี้เค้าให้เครื่องจัดเต็มดี กุ้งคือกุ้ง หมึกคือหมึก ???? ไม่ใช่มาแต่วิญญาณ ที่ไอ่เราก็กินไปรู้สึกผิดไป ว่าเค้ายังเล็กอยู่ก็ไปพรากชีวิตเค้ามาหม่ำซะแระ

อีกอย่างคือแกงส้มชะอมกุ้ง รสชาติจัดจ้าน พริกแกงตำเอง แบบกระชายงี้ยังมาเป็นรากเลย กลิ่นสมุนไพรหอมดี (แต่เราว่าเค้าทำเค็มไปหน่อยง่ะ ทุกครั้งเลย) เมนูนี้กินครั้งแรกๆ อร่อย ระยะหลังก็เฉยๆ นะ ส่วนต้มอื่นๆ ต้มจืดต้มไม่จืด ไม่เคยลองสั่งเลยอ่ะ

ที่สั่งกินบ้างประปรายก็มียำผักบุ้งกรอบ กินเล่นกรุบๆ ก็ได้ กินกับข้าวก็ดี // ไก่รวนสมุนไพร ???? อันนี้ของโปรดเราเลย (แต่เพื่อนไม่ค่อยชอบด้วย เลยไม่ได้สั่งบ่อย) เหมือนไก่ผัดขิงแหละ แต่เค้าใส่สมุนไพรหลายอย่าง ตะไคร้ซอย ใบมะกรูด ประมาณนี้ รวนให้แห้งพอดี หวานๆ เค็มๆ เผ็ดขึ้นจมูกนิดหน่อย เป็นกับข้าวที่อร่อยเคลิ้มเลย // ปลาหมึกนึ่งมะนาว ???? ใส่จานรูปปลาที่มีไฟฟู่ๆ อยู่ข้างใต้ โรยสะระแหน่ โปะมะนาวฝานบางๆ น้ำราดเหมือนน้ำจิ้มซีฟู้ดเปรี้ยวนำเผ็ดตาม ยำปลาหมึกหรือยำรวมมิตรก็รสชาติแนวนี้คล้ายๆ กัน ต่างแค่จาน

โดยรวมแล้ว เราว่าร้านนี้อาหารเมนูปลาอลังแทบทุกอย่าง รสชาติโอเค ราคารับได้

แต่ที่ไม่ดีเราว่าคือ มียุงเยอะมากๆ (ชอบไปกินตอนเย็น กินไปก็คันขายิบๆ ไป หงุดหงิดพอควรเลย) พี่คนขายก็ไม่ค่อยมายด์ลูกค้าเท่าไหร่ แล้วแต่อารมณ์ // กับช่วงหลังๆ มานี้ เราว่าไม่ค่อยอร่อยเหมือนเดิมแล้วอ่ะ อาหารบางเมนู อย่างพวกแกงส้มต้มยำงี้ ไม่ค่อยแซบแล้วอ่ะ

แต่ยังไงเราก็ยกให้เป็นร้านที่คุ้มค่าร้านนึงเลยนะ 
